CELEX: 62010CA0262
Language: lv
Date: 2012-09-06 00:00:00
Title: Lieta C-262/10: Tiesas (trešā palāta) 2012. gada 6. septembra spriedums ( Bundesfinanzhof (Vācija) lūgums sniegt prejudiciālu nolēmumu) — Döhler Neuenkirchen GmbH/Hauptzollamt Oldenburg (Kopienas muitas kodekss — Regula (EEK) Nr. 2913/92 — 204. panta 1. punkta a) apakšpunkts — Ievešanas pārstrādei procedūra — Neuzlikšanas sistēma — Muitas parāda rašanās — Pienākuma noteiktajā termiņā iesniegt norēķinu neizpilde)

17.11.2012   
            
            
               LV
            
            
               Eiropas Savienības Oficiālais Vēstnesis
            
            
               C 355/4
            
         Tiesas (trešā palāta) 2012. gada 6. septembra spriedums (Bundesfinanzhof (Vācija) lūgums sniegt prejudiciālu nolēmumu) — Döhler Neuenkirchen GmbH/Hauptzollamt Oldenburg
   
   (Lieta C-262/10) (1)
   
   (Kopienas muitas kodekss - Regula (EEK) Nr. 2913/92 - 204. panta 1. punkta a) apakšpunkts - Ievešanas pārstrādei procedūra - Neuzlikšanas sistēma - Muitas parāda rašanās - Pienākuma noteiktajā termiņā iesniegt norēķinu neizpilde)
   2012/C 355/04
   Tiesvedības valoda — vācu
   
      Iesniedzējtiesa
   
   
      Bundesfinanzhof
   
   
      Lietas dalībnieki pamata procesā
   
   
      Prasītāja: Döhler Neuenkirchen GmbH
   
   
      Atbildētāja: Hauptzollamt Oldenburg
   
   
      Priekšmets
   
   Lūgums sniegt prejudiciālu nolēmumu — Bundesfinanzhof — Padomes 1992. gada 20. oktobra Regulas (EEK) Nr. 2913/1992 par Kopienas Muitas kodeksa izveidi (OV L 302, 1. lpp.) 204. panta 1. punkta a) apakšpunkta un Komisijas 1993. gada 2. jūlija Regula (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 1. lpp.), kas grozīta ar Regulu (EK) Nr. 993/2001 (OV L 141, 1. lpp.), 859. panta 9. punkta interpretācija — Pienākuma iesniegt noteiktajā termiņā norēķinu par ievešanas pārstrādei procedūras pabeigšanu neizpilde — Muitas parāda rašanās attiecībā uz visām ievešanas pārstrādei režīmā ievestajām precēm kā sankcijas par šo neizpildi pieļaujamība
   
      Rezolutīvā daļa:
   
   Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi, kas grozīta ar Eiropas Parlamenta un Padomes 2005. gada 13. aprīļa Regulu (EK) Nr. 648/2005, 204. panta 1. punkta a) apakšpunkts ir interpretējams tādējādi, ka pienākuma iesniegt norēķinu kontroles iestādei 30 dienu laikā no procedūras pabeigšanas brīža, kā tas paredzēts Komisijas 1993. gada 2. jūlija Regulas (EEK) Nr. 2454/93, ar ko nosaka īstenošanas noteikumus Regulai Nr. 2913/92, kurā grozījumi izdarīti ar Komisijas 2007. gada 28. februāra Regulu (EK) Nr. 214/2007, 521. panta 1. punkta pirmās daļas pirmajā ievilkumā, neizpilde rada muitas parādu par visām ievestajām precēm, par kurām bija jāiesniedz norēķins, tostarp ārpus Savienības teritorijas reeksportētajām precēm, ja uzskatāms, ka nav izpildīti Regulas Nr. 2454/93 859. panta 9. punkta nosacījumi.
   
      (1)  OV C 246, 11.09.2010.